b"\n_START_ARTICLE_\nCharas\n_START_SECTION_\nHistoria\n_START_PARAGRAPH_\nCharas on kauan ollut t\xc3\xa4rke\xc3\xa4 osa intialaista kulttuuria ja on yhdistetty tiiviisti hindujumala Shivaan. Charasia on k\xc3\xa4ytetty tuhansia vuosia ja onpa sit\xc3\xa4 myyty valtionkin kaupoissa (oopiumin muassa) Britti-imperiumin aikaan. Se oli yht\xc3\xa4 suuri osa intialaisten arkea kuin chai tai chapati._NEWLINE_Huolimatta charasin pitkist\xc3\xa4 kulttuurijuurista, se julistettiin lainvastaiseksi 1980-luvulla, mik\xc3\xa4 aiheutti vastarintaa. Viel\xc3\xa4 enemm\xc3\xa4n vastarintaa kohtasi 10 vuoden vankilatuomiolla uhkaava laki. N\xc3\xa4m\xc3\xa4 lait ovat nyky\xc3\xa4\xc3\xa4n l\xc3\xb6yhempi\xc3\xa4, mutta Intian poliisit hy\xc3\xb6dynt\xc3\xa4v\xc3\xa4t yh\xc3\xa4 toisinaan vankilatuomiouhkaa ja kirist\xc3\xa4v\xc3\xa4t polttamisesta kiinnij\xc3\xa4\xc3\xa4neit\xc3\xa4._NEWLINE_Charas selvisi lains\xc3\xa4\xc3\xa4d\xc3\xa4nn\xc3\xb6n aiheuttamasta romahtamispisteest\xc3\xa4 ja on yh\xc3\xa4 suosittu nautinto, etenkin Intian sadhujen keskuudessa. Kenties suosituin tapa nauttia charasia on polttaa sit\xc3\xa4 chillumissa, josta poltettaessa saatetaan suorittaa erin\xc3\xa4isi\xc3\xa4 rituaaleja. Intian valtio jopa toimittaa sadhuille tonnin charasia pyhien miesten juhlaa (Kumbh melaa) varten._NEWLINE_Nyky\xc3\xa4\xc3\xa4n otollisin paikka charasista nauttiville reissaajille on Manali ja sit\xc3\xa4 ymp\xc3\xa4r\xc3\xb6iv\xc3\xa4ss\xc3\xa4 Pohjois-Intian vuoristossa sijaitseva Himachal Pradesh._NEWLINE_Ammattimaiset huumekauppiaat kuten Henry de Monfreid salakuljettivat aiemmin charasia laittomasti maasta ja yh\xc3\xa4 monet reissaajat tekev\xc3\xa4t samoin polttaakseen ja myyd\xc3\xa4kseen sit\xc3\xa4 l\xc3\xa4nness\xc3\xa4.\n_START_SECTION_\nPaikallinen viljely\n_START_PARAGRAPH_\nLaadukkain intialainen charas tulee vuoristosta. T\xc3\xa4ten alue on reissaajien ja salakuljettajien jatkuvassa suosiossa. Paras charas on valmistettu korkealla poliisin ulottumattomissa ja sit\xc3\xa4 kutsutaan 'creamiksi' (=kerma)._NEWLINE_Korkeassa ymp\xc3\xa4rist\xc3\xb6ss\xc3\xa4 kasvatettu hamppu on tunnetusti vaikutukseltaan erityisen voimakasta. Korkealla ultraviolettis\xc3\xa4teily on vahva ja sille altistunut hamppu tuottaa huomattavasti enemm\xc3\xa4n THC:ta (tetrahydrokannabinoli, kasvin p\xc3\xa4\xc3\xa4asiallinen psykoaktiivinen ainesosa). THC:ta on ehdotettu k\xc3\xa4ytett\xc3\xa4v\xc3\xa4ksi lyhytaaltoista ultraviolettivaloa vastaan._NEWLINE_Charasia valmistetaan hieromalla hampun kukkaa k\xc3\xa4sien v\xc3\xa4liss\xc3\xa4 ja on pitk\xc3\xa4j\xc3\xa4nnitteisyytt\xc3\xa4 vaativaa ty\xc3\xb6t\xc3\xa4. Hartsi tarttuu hierojan k\xc3\xa4mmeniin ja yhden ty\xc3\xb6p\xc3\xa4iv\xc3\xa4n aikana valmistuu 8-9 grammaa charasia. Mit\xc3\xa4 nopeammin charas valmistetaan sit\xc3\xa4 huonolaatuisempaa siit\xc3\xa4 tulee. T\xc3\xa4ten aidon kerman valmistus edellytt\xc3\xa4\xc3\xa4 hidasta ty\xc3\xb6t\xc3\xa4, joka suo hyvin v\xc3\xa4h\xc3\xa4n tuotetta._NEWLINE_T\xc3\xa4t\xc3\xa4 muinaista taidetta uhkaa kaupallistuminen sek\xc3\xa4 kotimaisilla ett\xc3\xa4 ulkomaisilla markkinoilla.\n_START_SECTION_\nVaikutukset\n_START_PARAGRAPH_\nCharasia poltetaan yleens\xc3\xa4 chillumista, ja vaikutukset voivat (tupakkaan sekoittamisesta huolimatta) olla hyvin vahvat, toisinaan jopa psykedeeliset. Charas on l\xc3\xa4nsimaista hasista huomattavasti puhtaampaa, vaikkakin kokeneen charasinpolttajan chilussa voi palaa 10 grammaa p\xc3\xa4iv\xc3\xa4\xc3\xa4 kohden. T\xc3\xa4m\xc3\xa4n verran charasia maksaa viidest\xc3\xa4 kymmeneen dollaria, aineen laadusta riippuen. Kerma, joka on tasokkaampaa, maksaa Intiassa kahdestakymmenest\xc3\xa4 kolmeenkymmeneen dollaria. Toisinaan ostajaa yritet\xc3\xa4\xc3\xa4n petkuttaa keng\xc3\xa4nkiillokkeella tai lannalla."